Kyron McMaster

Kyron McMaster (født 3. januar 1997) er en friidrettsutøver fra De britiske Jomfruøyer som konkurrerer i sprintløp, hovedsakelig 400 meter hekk. Hans fremste internasjonale meritt er seier i finalen i Diamond League 2017 og sølv på 400 m hekk i VM i friidrett 2023 i Budapest.

Han vant 400 meter hekk under Diamond League i Zürich 2018.

Idrettskarriere

2012 
McMaster deltok i Junior-CAC-mesterskapet i friidrett 2012 (Central American and Caribbean Junior Championships), og kom der på sjuendeplass i høydehopp, og ble slått ut i innledningsheatet på 400 meter med 12. beste tid.

2013 
Han deltok i U17-klassen i CARIFTA Games 2013, og kom på femteplass på 400 meter og sjuendeplass på 200 meter. I Ungdoms-VM i friidrett 2013 i Donetsk deltok han på 200 og 400 meter. På 200 meter kom han på sjetteplass i sitt forsøksheat, med tiden 22,55, som var 62. beste tid totalt, og han gikk ikke videre til semifinalene. Også på 400 meter ble han slått ut i forsøksheatet, med 46. beste tid totalt.

2014 
I CARIFTA Games 2014 deltok McMaster i U18-klassen og fikk der bronse på 400 meter hekk (84 cm), bak Jaheel Hyde fra Jamaica og Rivaldo Leacock fra Barbados. På 400 meter kom han på sjetteplass.

Den 28. juni satte han personlig rekord på 400 meter, med 48,10. I juli deltok han i Junior-VM i friidrett 2014 i Eugene, men ble slått ut i forsøksheatet på 400 meter hekk, der han løp på 54,21. Han deltok igjen på 400 meter hekk under Sommer-OL for ungdom 2014 (Youth Olympic Games), men ble diskvalifisert.

2015 
Han deltok på 400 meter hekk i det panamerikanske juniormesterskapet i 2015, og fikk raskeste tid i forsøksheatet. Han fullførte imidlertid ikke finalen.

2016 
I finalen på 400 meter hekk i U20-VM i friidrett 2016 satte han nasjonal juniorrekord, med tiden 49,56 og kom på tredjeplass bak Jaheel Hyde og Taylor McLaughlin.

2017 
Han representerte De britiske Jomfruøyer under VM i friidrett 2017, men ble diskvalifisert i forsøksheatet på 400 meter hekk. I Diamond League 2017 kvalifiserte han seg til finalen, som var Weltklasse Zurich. Han vant finalen, med tiden 48,07.

2021 
Han representerte De britiske Jomfruøyer og kom på 4. plass på 400 meter hekk under Sommer-OL 2020 i Tokyo.

Referanser

Eksterne lenker 
 
  Profil hos All-Athletics 

Friidrettsutøvere fra De britiske Jomfruøyer
Diamond League-vinnere
VM-sølvmedaljevinnere i friidrett for De britiske Jomfruøyer
Deltakere for De britiske Jomfruøyer under VM i friidrett 2017
Deltakere for De britiske Jomfruøyer under VM i friidrett 2019
Deltakere for De britiske Jomfruøyer under VM i friidrett 2022
Friidrettsutøvere under Panamerikanske leker 2019
Deltakere for De britiske Jomfruøyer under Panamerikanske leker 2019
Hekkeløpere fra De britiske Jomfruøyer
Deltakere for De britiske Jomfruøyer under Sommer-OL 2020
Friidrettsutøvere under Sommer-OL 2020
Deltakere for De britiske Jomfruøyer under Samveldelekene 2018
Friidrettsutøvere under Samveldelekene 2018
Deltakere for De britiske Jomfruøyer under Samveldelekene 2022
Friidrettsutøvere under Samveldelekene 2022
Deltakere for De britiske Jomfruøyer under VM i friidrett 2023